הוועדה המשותפת לתקציב הכנסת, כנסת 16, פרוטוקול מספר 9, 2004-07-14 09:45

רוני בר-און: אני מתכבד לפתוח את ישיבת הוועדה המשותפת לעניין תקציב הכנסת.

רוני בר-און: על סדר יומנו בקשת יושב-ראש הכנסת להכניס שינויים בתקציב הכנסת לשנת 2004, בה נאמר: בהתאם לסעיף 11(ב)(1) לחוק יסודות התקציב, התשמ"ה-1985, מתבקש אישור הוועדה להעביר את הסכומים המפורטים מטה מסעיף הרזרבה לסעיפים אחרים.

רוני בר-און: סך כל הבקשה היא 4,600 אלפי שקלים מתכנית הרזרבה שמספרה 02.04.01.

רוני בר-און: החלק הראשון בפירוט הוא: לתקנה 02.02.02.04 - קשר עם הציבור - 1.1 מליון שקל.

רוני בר-און: ההסבר הוא: "החלת הקיצוץ בתקציב הקשר לציבור ב-1.6.04 מחייבת תוספת לכיסוי ההפרש בתקופה מינואר עד מאי 2005".

רוני בר-און: שאלה - החלטתנו בעניין קיצוץ תקציב קשר לבוחר היתה במאי, כלומר כאשר הכנתם את תקציב 2004 בעצם לא הייתם צריכים לקחת כנתון שיהיה קיצוץ בתקציב קשר עם הציבור.

רוני בר-און: הייתם צריכים לבנות תקציב על תקציב קשר עם הציבור שהיה שריר וקיים עד מאי 2004.

רוני בר-און: איך הגעתם למצב שיש לכם חוסר?

ראובן ריבלין: ברשות היושב-ראש, אני אענה.

ראובן ריבלין: כאשר אנו בנינו את התקציב לשנה זו, חשבנו והתכוונו לממש את כל המלצות ועדת גרונאו כפי שאנו היינו ערים לה וכפי שאנו הסכמנו מראש וגם הצענו לפניה.

ראובן ריבלין: ואכן, כך קיבלה ועדת גרונאו את אשר קיבלה.

ראובן ריבלין: מאז ההתנהלות של אישור ארכה כחמישה חודשים כאשר חלק זה בגלל פגרת האביב שהיתה.

רוני בר-און: אדוני יושב-ראש הכנסת, מתי הוגשו המלצות ועדת גרונאו הראשונות?

רוני בר-און: יבררו לי זאת במנגנון.

אבי לוי: בפברואר או במרץ.

ראובן ריבלין: על כל פנים, גם לאחר שדיברנו עם ראשי הסיעות, אנו בנינו את תקציב השנה הזאת על כך שאנו נקצץ כפי שבאופן מעשי בסופו של דבר גם הוועדה אישרה.

ראובן ריבלין: אלא מה?

ראובן ריבלין: חמישה חודשים התנהלה הכנסת והתקציב הופעל בהתאם לאישורים שהיו קיימים עד אשר שונתה ההחלטה ע"י ועדת הכנסת ב-15 בפברואר.

ראובן ריבלין: ב-15 בפברואר אנו כבר הגשנו את התקציב מתוך ידיעה ברורה שיש הסכמה כמעט מלאה, שאכן אושרה בסופו של דבר בחודש מאי ע"י ועדה נכבדה זו, ועדת הכנסת, במליאתה.

ראובן ריבלין: פירושו של דבר, שאנו צפינו, וגם ציפיותינו נתגשמו, אלא שהן התגשמו החל מחודש יוני.

ראובן ריבלין: עד חודש יוני כמובן חברי-הכנסת המשיכו--

יאיר פרץ: --לחגוג.

ראובן ריבלין: --להשתמש באותה קרן בהתאם להנחיות שהיו ואשר טרם שונו.

ראובן ריבלין: היו"ר רוני בר-און: אם כך, הסיכום בנקודה הזאת הוא שתקציב 2004 הוכן על בסיס הנחה שוועדת גרונאו תקצץ את תקציב קשר עם הציבור--

ראובן ריבלין: --ושוועדת הכנסת תאשר אותה כפי שאכן עשתה.

ראובן ריבלין: נכון שיש תיקונים שוליים לחלוטין מבחינת גודל התקציב.

רוני בר-און: ברור.

רוני בר-און: כן.

רוני בר-און: ההשפעה התקציבית להחלטות ועדת הכנסת היא לא גדולה, אבל אתם לקחתם בחשבון שבמהלך 2004 ישונה תקציב קשר עם הציבור.

ראובן ריבלין: אין כל ספק.

ראובן ריבלין: כל כך למה?

ראובן ריבלין: אדוני גם היה שותף לדיונים שהיו בשנה קודם לכן, שאכן מינואר אנו נקצץ.

רוני בר-און: היתה קודם ועדת אדלשטיין.

רוני בר-און: זה היה בסיס ההנחה.

ראובן ריבלין: נכון, גם ועדת אדלשטיין המליצה.

ראובן ריבלין: רוב המלצותיה של ועדת אדלשטיין התקבלו.

רוני בר-און: האם יש הערות לעניין הזה?

רוני בר-און: אני חושב שהמתמטיקה פשוטה וברורה מאד, ואנו לא יכולים שלא לאשר אותה.

רוני בר-און: אני מעמיד, אפוא, להצבעה את הסעיף הזה - העברה מסעיף הרזרבה לתקנה 02.02.02.04 לעניין קשר עם הציבור, בהתאמה לכך שתקופת הקיצוץ לא רצה על כל השנה אלא רצה רק על חמשת החודשים הראשונים.

רוני בר-און: מי בעד לאשר?

רוני בר-און: מי נגד?

רוני בר-און: ה צ ב ע ה הבקשה, לאישור העברה מסעיף הרזרבה לתקנה 02.02.02.04 לעניין קשר עם הציבור, נתקבלה.

רוני בר-און: אני קובע שסעיף זה אושר פה אחד.

רוני בר-און: הסעיף השני הוא: תקנה 02.02.02.11 - אבטחת חברי-כנסת.

רוני בר-און: אנו מתבקשים להעביר 3.5 מליוני שקלים.

רוני בר-און: דברי ההסבר הם: "גידול במספר הח"כים המאובטחים ובצרכים נוספים בתחום המיגון והאבטחה".

רוני בר-און: האם מישהו מבקש הבהרות או הרחבות בעניין הזה?

רוני בר-און: שאול יהלום: אני חושב שאין צורך, אם כולם סומכים על היושב-ראש ועל הגזבר.

רוני בר-און: אם לא, אינני מציע שהישיבה בנושא הזה תהיה פתוחה לתקשורת.

רוני בר-און: האם למישהו יש הערות?

רוני בר-און: אם יש למישהו הערות או שאלות לגבי זה שבעניין הנוגע לנושא אבטחה צריך לסגור את הישיבה, אין לי בעיה לסגור את הישיבה.

רוני בר-און: אין דרישות.

רוני בר-און: אני מעמיד להצבעה את הסעיף התקציבי.

רוני בר-און: מי בעד?

רוני בר-און: מי נגד?

רוני בר-און: מי נמנע?

רוני בר-און: הבקשה, לאישור העברה מהרזרבה לתקנה 02.02.02.11 בעניין אבטחת חברי-כנסת, נתקבלה.

רוני בר-און: אני קובע שאישרנו גם את ההעברה הזאת מהרזרבה לתקציב 02.02.02.11 בעניין אבטחת חברי-הכנסת.

ראובן ריבלין: הואיל והישיבה פתוחה, ברשות היושב-ראש, ברצוני להעיר הערה.

ראובן ריבלין: אני רוצה להתייעץ עם קצין הכנסת ולדעת האם יש איזה שהוא דבר בסעיפים האלה שהוא חסוי.

ראובן ריבלין: כל שאר הדברים יהיו פתוחים בפני התקשורת ובפני אדוני, על מנת להציג את הדברים, כמובן בכפוף לאותם דברים שאנו לא יכולים לדבר עליהם.

ראובן ריבלין: יצחק שד"ר, לא עכשיו.

ראובן ריבלין: אם העיתונאים ישאלו, הדובר יוציא הודעה.

רוני בר-און: יש פה אמירה מספקת: "גידול במספר הח"כים.

רוני בר-און: ..

רוני בר-און: ובצרכים נוספים".

רוני בר-און: אינני חושב שאנו צריכים- - -

ראובן ריבלין: אני צריך לדבר רק עם יצחק שד"ר.

ראובן ריבלין: היושב-ראש, אני ואתה נתייעץ איתו.

יצחק שד"ר: לא על חשבון זמנה של הוועדה.

ראובן ריבלין: מאה אחוז.

רוני בר-און: אני מתנצל על כך שנאלצתי לדחות את הישיבה ב-45 דקות, אבל היה לנו עניין בוער אחר.

ראובן ריבלין: היה עוד דבר.

ראובן ריבלין: היו"ר רוני בר-און:

ראובן ריבלין: העניין הנוסף - אני אפילו לא הספקתי לקרוא את זה.

ראובן ריבלין: נעשה זאת בשבוע הבא.

ראובן ריבלין: הבנתי, ואין לי שום בעיה.

ראובן ריבלין: אני מודה לך מאד.

רוני בר-און: בשעה 10:15 תתקיים ישיבת ועדת כנסת.

רוני בר-און: אני נועל את הישיבה.

רוני בר-און: אני מודה לכולם.